text: Fredericia og Vejle delte i lokalopgør
  22 august 2013 kl. 19.52
  FC Fredericia og Vejle Boldklub mødtes torsdag aften i et lokalopgør, der sluttede uafgjort 1-1.
  På udebane i fæstningebyen kom Vejle Boldklub foran kort før pausen på scoring af Viljormur Davidsen, men et drømmehug af et frisparksmål fra Andreas Moos lavede balance i regnskabet.
  1-1 stod der på måltavlen efter 90 minutters spil, og lokalopgøret endte dermed uden vinder. Begge hold ligger side om side på 3. og 4. pladsen i første division - begge med otte points.
  Kampfakta:
  Fredericia-Vejle 1-1 (0-1).
  0-1 Viljormur Davidsen (40. minut). 1-1 Andreas Moos (67. minut).
  Tilskuere: 1.446.
  